CELEX: 31972R2714
Language: el
Date: 1972-12-19 00:00:00
Title: Κανονισμός (ΕΟΚ) αριθ. 2714/72 του Συμβουλίου της 19ης Δεκεμβρίου 1972 περί τροποποιήσεως του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος

Avis juridique important

|

31972R2714

Κανονισμός (ΕΟΚ) αριθ. 2714/72 του Συμβουλίου της 19ης Δεκεμβρίου 1972 περί τροποποιήσεως του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος  

Επίσημη Εφημερίδα αριθ. L 291 της 28/12/1972 σ. 0015 - 0016 Φινλανδική ειδική έκδοση: Κεφάλαιο 3 τόμος 5 σ. 0052  Δανική ειδική έκδοση: Σειρά I Κεφάλαιο 1972(31.12)L291 σ. 0011  Σουηδική ειδική έκδοση: Κεφάλαιο 3 τόμος 5 σ. 0052  Αγγλική ειδική έκδοση: Σειρά I Κεφάλαιο 1972(28-30.12) σ. 0015  Ελληνική ειδική έκδοση: Κεφάλαιο 03 τόμος 8 σ. 0220  Ισπανική ειδική έκδοση: Κεφάλαιο 03 τόμος 6 σ. 0156  Πορτογαλική ειδική έκδοση : Κεφάλαιο 03 τόμος 6 σ. 0156 

ΚΑΝΟΝΙΣΜΟΣ (ΕΟΚ) αριθ. 2714/72 ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί τροποποιήσεως του κανονισμού (ΕΟΚ) αριθ. 985/68 "περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί προσχωρήσεως νέων Κρατών μελών στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας(1), που υπεγράφη στις Βρυξέλλες στις 22 Ιανουαρίου 1972 και ιδίως το άρθρο 153 της πράξεως, η οποία επισυνάπτεται σ  αυτή(2),  τον κανονισμό (ΕΟΚ) αριθ.804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(3), όπως τροποποιήθηκε τελευταία από τον κανονισμό (ΕΟΚ) αριθ. 1411/71(4) και ιδίως το άρθρο 6  παράγραφος 6,  την πρόταση της Επιτροπής,  Εκτιμώντας:  ότι το άρθρο 30 της πράξεως προβλέπει ότι οι προσαρμογές των πράξεων που απαριθμούνται στον κατάλογο που περιλαμβάνεται στο παράρτημα ΙΙ, οι οποίες έχουν καταστεί αναγκαίες λόγω της προσχωρήσεως, έχουν καθορισθεί σύμφωνα με τις κατευθύνσεις που  ορίζονται στο προαναφερθέν παράρτημα- ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968(5), όπως τροποποιήθηκε τελευταία από τον κανονισμό (ΕΟΚ) αριθ. 1075/71(6), ορίζει ότι τα μέτρα παρεμβάσεως δεν εφαρμόζονται, όσον αφορά το βούτυρο, παρά μόνο γι' αυτό που  ταξινομείται στην πρώτη ποιότητα μέσα στα Κράτη μέλη- ότι η παρέμβαση αφορά κατά συνέπεια το βούτυρο του οποίου η περιεκτικότητα σε βουτυρικές λιπαρές ουσίες κατά βάρος είναι 82 % τουλάχιστο σύμφωνα με τις εθνικές νομοθεσίες- ότι επί του παρόντος περισσότερο από 90 % του βουτύρου που παράγεται στο Ηνωμένο Βασίλειο και στην Ιρλανδία έχει ελάχιστη περιεκτικότητα σε βουτυρικές λιπαρές ουσίες κατά βάρος 80 %- ότι, για το λόγο αυτό, έχει προβλεφθεί στο σημείο υπό II Α δ) 1 του  παραρτήματος II της προαναφερθείσης πράξεως ότι το άρθρο 1 παράγραφος 3 υπό α) και το άρθρο 8 παράγραφος 4 του κανονισμού (ΕΟΚ) αριθ. 985/68 πρέπει να συμπληρωθούν με τον καθορισμό του βουτύρου που παράγεται σε κάθε νέο Κράτος μέλος και δύναται να  αποτελέσει το αντικείμενο παρεμβάσεων, έτσι ώστε το βούτυρο αυτό να ανταποκρίνεται στους όρους που αντιστοιχούν σε εκείνους που εφαρμόζονται στο βούτυρο, το οποίο δύναται επί του παρόντος να αποτελέσει το αντικείμενο παρεμβάσεων εντός της Κοινότητος-  ότι με την ευκαιρία αυτή πρέπει να γίνει ανασύνταξη του άρθρου 1 του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Από την 1η Φεβρουαρίου 1973, το κείμενο του άρθρου 1 του κανονισμού (ΕΟΚ) αριθ. 985/68 αντικαθίσταται από το ακόλουθο κείμενο:  "1. Οι οργανισμοί παρεμβάσεως αγοράζουν μόνο το βούτυρο, το οποίο:  α) παράγεται από εγκεκριμένη επιχείρηση- β) ανταποκρίνεται στον προσδιορισμό και στην ταξινόμηση που αναγράφονται στην παράγραφο 3 υπό α) και β) αντιστοίχως- γ) πληροί απαιτήσεις σχετικά με την διατήρηση οι οποίες θα καθορισθούν, ενώ δύνανται να προβλέπονται συμπληρωματικές απαιτήσεις από τους οργανισμούς παρεμβάσεως- δ) δεν υπερβαίνει κατά την αγορά ηλικία που θα καθορισθεί- ε) πληροί όρους που θα καθορισθούν, όσον αφορά την ελαχίστη ποσότητα, τη συσκευασία και τις ενδείξεις που αναγράφονται επί της συσκευασίας.  2. Μέχρι την ημερομηνία θέσεως σε εφαρμογή των διατάξεων που εθεσπίσθησαν δυνάμει του άρθρου 27 του κανονισμού (ΕΟΚ) αριθ. 804/68, μία επιχείρηση εγκρίνεται μόνο αν παρασκευάζει βούτυρο, το οποίο ανταποκρίνεται στις απαιτήσεις που προβλέπονται στην  παράγραφο 3 υπό α) και β).  3. Μέχρι την ημερομηνία που προβλέπεται στην παράγραφο 2, το βούτυρο που αναφέρεται στην παράγραφο 1 πρέπει:  α) να έχει την εξής σύνθεση και τα ακόλουθα χαρακτηριστικά:  είτε αα) - να έχει ελαχίστη περιεκτικότητα 82 % σε βουτυρικές λιπαρές ουσίες κατά βάρος,  - να έχει μεγίστη περιεκτικότητα 16 % σε νερό κατά βάρος,  - να έχει παρασκευασθεί από όξινη κρέμα γάλακτος- είτε:  ββ) - να έχει ελαχίστη περιεκτικότητα 80 % κατά βάρος σε βουτυρικές λιπαρές ουσίες,  - να έχει μεγίστη περιεκτικότητα 16 % σε νερό κατά βάρος,  - να έχει μεγίστη περιεκτικότητα 2 % σε αλάτι κατά βάρος,  - να έχει παρασκευασθεί από γλυκεία κρέμα γάλακτος- β) να έχει ταξινομηθεί:  - ως "beurre marque de controle" όσον αφορά το βελγικό βούτυρο,  - ως "Lurmoeket" όσον αφορά το βούτυρο της Δανίας,  - ως "Μarkenbutter" όσον αφορά το γερμανικό βούτυρο,  - ως "Pasteurise A" όσον αφορά το γαλλικό βούτυρο,  - ως "Irish creamery butter" όσον αφορά το ιρλανδικό βούτυρο,  - να έχει παραχθεί αποκλειστικά από κρέμα γάλακτος που έχει υποβληθεί σε επεξεργασία φυγοκεντρήσεως και παστεριώσεως, όσον αφορά το ιταλικό βούτυρο,  - να έχει ταξινομηθεί ως "marque Rose" όσον αφορά το βούτηρο του Λουξεμβούργου,  - ως "Export Kwaliteit" όσον αφορά το ολλανδικό βούτυρο,  -ως "extra selected" όσον αφορά το βούτυρο της Μεγάλης Βρεταννίας και ως "premium" όσον αφορά το βούτυρο της Βορείου Ιρλανδίας.  4. Οι κάτοχοι βουτύρου δύνανται να κάνουν προσφορές μόνο στον οργανισμό παρεμβάσεως του Κράτους μέλους στο έδαφος του οποίου έχει παραχθεί το βούτυρο.  5. Η τιμή παρεμβάσεως που αναφέρεται στο άρθρο 5 υπό α) του κανονισμού (ΕΟΚ) αριθ. 804/68 εφαρμόζεται στο βούτυρο με ελαχίστη περιεκτικότητα 82 % κατά βάρος σε βουτυρικές λιπαρές ουσίες.  Όσον αφορά το βούτυρο περιεκτικότητος σε βουτυρικές λιπαρές ουσίες κατά βάρος ίσης ή ανώτερης του 80 % και κατώτερης του 82 %, η τιμή αγοράς του οργανισμού παρεμβάσεως είναι ίση με την τιμή παρεμβάσεως πολλαπλασιαζομένη με το συντελεστή 0,9756."  Άρθρο 2  Από την 1η  Φεβρουαρίου 1973, το κείμενο του άρθρου 8 παράγραφος 4 του κανονισμού (ΕΟΚ) αριθ. 985/68 αντικαθίσταται από το ακόλουθο κείμενο:  "4. Μέχρι την ημερομηνία της θέσεως σε εφαρμογή των διατάξεων που εθεσπίσθησαν δυνάμει του άρθρου 27 του κανονισμού (ΕΟΚ) αριθ. 804/68, ο οργανισμός παρεμβάσεως ενός Κράτους μέλους δύναται να συνάψει σύμβαση μόνο για το βούτυρο, το οποίο παράγεται εντός  της Κοινότητος και ανταποκρίνεται στις απαιτήσεις που προβλέπονται στο άρθρο 1 παράγραφος 3 υπό α) και β)."  Άρθρο 3  Ο παρών κανονισμός αρχίζει να ισχύει την 1η Ιανουαρίου 1973.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο Πρόεδρος P. LARDINOIS  (1) ΕΕ αριθ. Ν 73 της 27.3.1972, σ. 5.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 148 της 28.6.1968, σ. 13.  (4) ΕΕ αριθ. Ν 148 της 3.7.1971, σ. 4.  (5) ΕΕ αριθ. Ν 169 της 18.7.1968, σ. 1.  (6) ΕΕ αριθ. Ν 116 της 28.5.1971, σ. 1.